ધરમનગરના આવાસ યોજનાના કવાર્ટરમાં રહેતી મહિલાએ પતિના ત્રાસથી કંટાળી જઈ ઝેરી ટીકડા ખાઈ મહિલા પોલીસ સ્ટેશન પર ફરિયાદ કરવા ગયા બાદ પોલીસ વાનમાં સારવારમાં સરકારી હોસ્પિટલમાં ખસેડી હોવાનો બનાવ બનવા પામ્યો છે. બનાવ અંગેની પોલીસમાંથી મળતી માહિતી મુજબ 150 ફૂટ રિંગરોડ પર આવેલ ધરમનગર આવાસ યોજનાના કવાર્ટરમાં રહેતી સોનલબેન મહેન્દ્રભાઈ ધુણીયાધર ઉ.વ.41 નામની ભીલ મહિલાને તેનો પતિ મહેન્દ્ર નાની નાની બાબતે ઝઘડો કરી શારીરિક-માનસિક ત્રાસ આપતો હોય જેથી મહિલાએ કંટાળી જઈ આજે સવારે પોતાના ઘરેથી નીકળ્યા બાદ પતિના ત્રાસથી કંટાળી જઈ રસ્તામાં કોઈ જગ્યાએ ઝેરી ટીકડા ખાધા બાદ મહિલા પોલીસ સ્ટેશનમાં પતિ વિધ્ધ ફરિયાદ નોંધાવા ગઈ હતી તે દરમિયાન મહિલા પોલીસ સ્ટેશનમાં મહિલા ઢળી પડતા પોલીસની પીસીઆર વાનમાં તાત્કાલિક સારવારમાં સરકારી હોસ્પિટલમાં દાખલ કરવામાં આવી છે. બનાવના પગલે પોલીસે પ્રાથમિક તપાસ હાથ ધરી છે.